hu hu hu hu hu hu hu hu hbs_lat hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu hu hu hu id hu hu hu hu hu hu en en hu hu hu
Aranytíz | Mi, magyarok: KÖNYV KÉP SZÍNPAD SZÓ
Utoljára módosítva: 16 September 2022 13:49
Bede-Fazekas Zsolt házmester, művelődésszervező portréja
Magyarság Háza Filmklub, Szakály Anna filmje (Kanada)
Az asszimiláció nem állítható meg, csak lassítható – állítja Bede-Fazekas Zsolt. De piszkosul le kéne lassítani – teszi hozzá. Ez a fajta lassítási projekt nála életre szóló hiperaktivitásként valósul meg.
Zsoltot a nyolcvanas években (egy nyugati út kapcsán)megkeresték a titkosszolgálat emberei, mert úgy vélték, a szerteágazó ismeretsége révén jó szolgálatot tehetne nekik. Hiába mondta, hogy ő nem az az ember, aki ilyen feladatokra alkalmas volna, nem hagyták békén, ezért úgy döntött, inkább elhagyja az országot. Osztrák tábor, és egyéb (abban az időben szokásos hányattatás után) 1984-ben jutott el feleségével Torontóba. Nagybátyja, Bede-Fazekas Csaba színész volt Győrben, ott ismerkedett meg gyermekként a színházzal, ahol később világosítóként dolgozott. Tagja lett az énekkarnak és amatőr színházi rendezést is tanult. Feleségét, aki táncos volt, a színházban ismerte meg. Ilyen előzmények után nem csoda, hogy Torontóban a magyar színház irányába tájékozódott, és rögtön kapott pár mondatos szerepet a János vitézben.
Gyorsan elindult a karrierje a kultúra területén: magyar nyelvű könyvesboltot nyitott, filmklubot szervezett, rádiót gründolt. Megnyitotta a Pareméter Stúdiót, ahol neves magyarországi művészeket léptet föl. Megfordult ott Cseh Tamás, Tolcsvay Béla, Berecz András, a fellépések után pedig mindig lehet beszélgetni a művészekkel. Nagyon szép emlékei vannak az ilyen látogatásokról, egyik legemlékezetesebb az volt, amikor Cseh Tamást elvitte egy indiánok lakta helyre, és egy kávézóban egy idősebb indián asszony átszólt magyarul az asztalukhoz: „szeretlek”. Kiderült, az egyik férje magyar volt. Zsolt számára a legszebb élmény az, ha előadások után boldog, elégedett arcokat lát a nézőtéren, amelyek azt tükrözik, hogy csodálatos dolog Torontóban ezeket az előadásokat látni.
Huszonkét éve rádiós szerkesztő-műsorvezetőként is dolgozik. Interneten keresztül minden elszakított régióval tartja a kapcsolatot. Hírt ad a világban szétszóródó magyarokról a magyaroknak. Egyik hallgatója azt mondja, felemelő érzés, hogy száz év szétszakítottság után ilyen sokan ennyire szépen beszélnek magyarul.
„Jó dolog Torontóban, ebben a sokszínű, soknemzetiségű közegben élni, de elvesznénk a multikulturális forgatagban, ha nem tudnánk a saját gyökereinkbe kapaszkodni” – véli Zsolt egyik ismerőse. Egy másik szerint nagyon nehéz megtartani a magyar nyelvet, a kultúrát, ha az ember csak egyedül dolgozik rajta.
A belépés ingyenes. Előzetes regisztráció: regisztracio@magyarsaghaza.info A regisztráció a Magyarság Háza elfogadó válaszlevelével aktiválódik, kérjük, a kezdési időpont előtt tíz perccel foglalják el. Nem regisztrált vendégeinknek a fennmaradó szabad helyek függvényében tudunk helyet biztosítani. További információ: info@magyarsaghaza.net
Kérjük, olvassa el a
linken található adatkezelési tájékoztatónkat!
Mi, magyarok: A LÁNGOSOS EMBER
Mi, magyarok: A TANÁR
Mi, magyarok: SZALAD VELE A VILÁG
Mi, magyarok: NEM MINDENKI ÉL
Tíz éve a magyar néptánc szolgálatában
Telefon: +36 1 354 - 3400
Csak készpénzes fizetésre van lehetőség!
Kövess minket a Facebookon is!
Copyright ©2022 Aranytíz Minden jog fenntartva! | 3.80